Rottinki on ihana, moni-ilmeinen luonnonmateriaali, ja siitä valmistettuja huonekaluja voi käyttää mainiosti sekä sisällä että ulkona. Romanttinen ulkonäkö sopii mainiosti esimerkiksi pukuhuoneeseen, makuuhuoneeseen tai lasitetulle verannalle. Moni käyttää rottinkista lepotuolia pienenä piristävänä sisustuselementtinä, vaikka huoneen kalustus olisikin eri tyylinen. Rottinkisia kalusteita voi käyttää hyvin myös ulkona terassilla tai puutarhassa, mutta niitä ei kuitenkaan tule jättää vesisateen tai paahtavan auringon armoille. Pakkasta rottinki sen sijaan sietää hyvin, kunhan kalusteet suojataan lumelta ja loskalta. Valikoimastamme löydät myös ulos loistavasti soveltuvat polyrottinkikalusteet.